Številka: 110-28/2025-6250-1

Datum: 23. 9. 2025

Na podlagi 58. člena Zakona o javnih uslužbencih (Uradni list RS, št. [63/07](https://www.uradni-list.si/glasilo-uradni-list-rs/vsebina/2007-01-3411) – uradno prečiščeno besedilo, [65/08](https://www.uradni-list.si/glasilo-uradni-list-rs/vsebina/2008-01-2817), [69/08](https://www.uradni-list.si/glasilo-uradni-list-rs/vsebina/2008-01-3014) – ZTFI-A, [69/08](https://www.uradni-list.si/glasilo-uradni-list-rs/vsebina/2008-01-3015) – ZZavar-E, [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [158/20](https://www.uradni-list.si/glasilo-uradni-list-rs/vsebina/2020-01-2765) – ZIntPK-C, [203/20](https://www.uradni-list.si/glasilo-uradni-list-rs/vsebina/2020-01-3772) – ZIUPOPDVE, [202/21](https://www.uradni-list.si/glasilo-uradni-list-rs/vsebina/2021-01-4069) – odl. US, [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb in [32/25](https://www.uradni-list.si/glasilo-uradni-list-rs/vsebina/2025-01-1281) – ZJU-1) v nadaljevanju: ZJU, **Upravna enota Šmarje pri Jelšah,** Aškerčev trg 11, 3240 Šmarje pri Jelšah, objavlja javni natečaj za zasedbo prostega uradniškega delovnega mesta

**višji svetovalec (šifra DM 210), v Oddelku za prostor, kmetijstvo in druge upravne zadeve,** za nedoločen čas, s polnim delovnim časom in 5-mesečnim poskusnim delom.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oz. najmanj visokošolsko strokovno izobraževanje (prva bolonjska stopnja)/visokošolska strokovna izobrazba /(prva bolonjska stopnja) oz. najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* smer izobrazbe: pravo, arhitektura, gradbeništvo
* najmanj 4 leta delovnih izkušenj,
* strokovni izpit iz upravnega postopka,
* obvezno usposabljanje za imenovanje v naziv, (če ga kandidat nima, ga mora opraviti najkasneje v 1 letu od sklenitve delovnega razmerja),
* opravljen strokovni izpit iz upravnega postopka (če ga kandidat nima, ga mora opraviti v 3 mesecih od sklenitve delovnega razmerja);
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi.

Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (prejšnjo) ali visoko strokovno izobrazbo s specializacijo oziroma magisterijem znanosti ali magistrsko izobrazbo (druga bolonjska stopnja).

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje, v skladu z 89. členom ZJU, opraviti najkasneje v enem letu od sklenitve pogodbe o zaposlitvi, na katero ga bo napotil predstojnik. Kot opravljeno usposabljanje šteje tudi opravljen strokovni izpit za imenovanje v naziv ali udeležba na pripravah za imenovanje v naziv v skladu z določbami ZJU.

Prav tako se bo pri izbranem kandidatu preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka v skladu z 31.členom Zakona o splošnem upravnem postopku (Uradni list RS, št. 24/06-uradno prečiščeno besedilo, 105/06-ZUS-1, 126/07, 65/08, 47/09, 8/10, 82/13, [175/20](http://www.uradni-list.si/1/objava.jsp?sop=2020-01-3096) – ZIUOPDVE in [3/22](http://www.uradni-list.si/1/objava.jsp?sop=2022-01-0014) – ZDeb), opraviti najkasneje v treh mesecih od sklenitve delovnega razmerja.

**Naloge delovnega mesta:**

* vodenje in odločanje v najzahtevnejših upravnih postopkih v okviru pooblastil,
* organiziranje medsebojnega sodelovanja in usklajevanje dela na posameznem delovnem področju,
* sodelovanje pri oblikovanju sistemskih rešitev in drugih najzahtevnejših gradiv,
* samostojna priprava zahtevnih analiz, razvojnih projektov, informacij, poročil in drugih zahtevnih gradiv,
* samostojno opravljanj drugih zahtevnejših nalog.

**Prijava mora vsebovati:**

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja izobrazbe, pridobljen strokovni naziv ter datum pridobljene izobrazbe in ustanova, na kateri je bila izobrazba pridobljena,
2. izjavo kandidata o izpolnjevanju pogoja glede zahtevanih delovnih izkušenj,
3. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* izjavo, da za namen tega natečajnega postopka dovoljuje Upravni enoti Šmarje pri Jelšah pridobitev podatkov iz zgoraj navedenih alinej iz uradnih evidenc.,
* pisno izjavo kandidata, da je seznanjen in dovoljuje, da bo Upravna enota Šmarje pri Jelšah podatke, ki jih je kandidat navedel v prijavi za prosto delovno mesto, obdelovalo za namen izvedbe javnega natečaja.

V primeru, da kandidat z vpogledom v uradne evidence ne soglaša, mora sam predložiti ustrezna dokazila.

**Prijavo je obvezno oddati na priloženem obrazcu.**

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

V skladu z 61.a členom ZJU in 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrstijo kandidati, ki ne izpolnjujejo natečajnih pogojev.

Natečajna komisija bo strokovno usposobljenost kandidatov presojala na podlagi dokumentacije ter na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti.

Prednost pri izbiri bodo imeli kandidati z izkušnjami v državni upravi ter poznavanjem informacijskega sistema Krpan in delom na področju gradbenih zadev.

Z izbranim kandidatom bomo delovno razmerje sklenili za nedoločen čas s polnim delovnim časom z razveznim oziroma odložnim pogojem, da izbrani kandidat uspešno opravi poskusno delo v trajanju petih mesecev. Izbrani kandidat bo delo opravljal v prostorih Upravne enote Šmarje pri Jelšah, Aškerčev trg 11, 3240 Šmarje pri Jelšah.

Izbrani kandidat bo delo opravljal na uradniškem delovnem mestu višji svetovalec v uradniškem nazivu višji svetovalec III (izhodiščni plačni razred: 22 oz. 2.332,62 eur bruto), z možnostjo napredovanja v naziv višji svetovalec II in višji svetovalec I. Javni uslužbenec pridobi pravico do izplačila osnovne plače postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni List RS, št. 95/24).

**Kandidat vloži prijavo v pisni obliki na priloženem obrazcu - »Vloga za zaposlitev«,** ki jo pošlje v zaprti ovojnici z označbo: **"**Za javni natečaj delovno mesto višji svetovalec v Oddelku za prostor, kmetijstvo in druge upravne zadeve, šifra DM 210« na naslov: Upravna enota **Upravna enota Šmarje pri Jelšah,** Aškerčev trg 11, 3240 Šmarje pri Jelšah, in sicer v roku **8 dni** po objavi na osrednjem spletnem mestu državne uprave GOV.SI - <https://www.gov.si/zbirke/delovna-mesta/> in Zavodu RS za zaposlovanje**.**

Za pisno obliko prijave se šteje tudi elektronska oblika, poslana na elektronski naslov: [ue.smarje@gov.si](mailto:ue.smarje@gov.si) pri čemer veljavnost prijave ni pogojena z elektronskim podpisom.

Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

Kandidati bodo o izbiri pisno obveščeni. O izbiri uradnika bo izdan sklep, ki bo vročen izbranemu kandidatu, ostalim kandidatom pa bo vročen sklep, da niso bili izbrani. Obvestilo o končanem izbirnem postopku bo objavljeno na osrednjem spletnem mestu državne uprave GOV. SI - <https://www.gov.si/zbirke/delovna-mesta/>

Informacije o izvedbi javnega natečaja daje Mateja Zorin, vsak delavnik med 8.00 in 10.00 uro (telefonska številka 03/817 17 28).

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

mag. Jasna Junkar

načelnica